
N A R V A   L I N N A V A L I T S U S

                                                            KORRALDUS
Narva







 _____10.2008.a nr_____-k
Projektis ”Kodulinn kaunimaks” osalejate tunnustamine 

1. Asjaolud ja menetluse käik

Alates 2007. aasta aprillist kehtib Narva Linnavolikogu 26.04.2007 määrusega nr 15 kinnitatud „Projekti „Kodulinn kaunimaks” raames korteriühistute toetamise kord” (edaspidi Kord). Korra § 9 lõike 1 alusel moodustati linnapea käskkirjaga projekti „Kodulinn kaunimaks” hindamiskomisjon. 17.10.2008 valiti komisjoni istungil välja neli paremat elamu fassaadi nende korteriühistute seast, kes osalesid 2008. aastal nimetatud projektis ning järgisid fassaaditööde teostamisel korra nõudeid. 2008. a tunnistati paremateks järgmiste korteriühistute fassaadid:
· Korteriühistu Rahu 28А;
· Korteriühistu Kangelaste 24;
· Korteriühistu Kangelaste 44 

· Korteriühistu Puškini 53.

Hindamiskomisjon teeb ettepaneku autasustada eelnimetatud korteriühistuid 5 000 krooni suuruste rahaliste preemiatega ja seinaplaatidega tekstiga «AASTA FASSAAD 2008. Projekt „Kodulinn kaunimaks”. 17.10.2008. a esitas Narva Linnavalitsuse Linnavara- ja Majandusamet Narva Linnavalitsusele taotluse Narva linna reservfondist rahaliste vahendite eraldamiseks projekti „Kodulinn kaunimaks” osalejate autasustamisega kaasnevate rahaliste kulude katteks.
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Narva Linnavolikogu 29.06.2000. a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

3. Otsus

3.1. Autasustada rahalise preemiaga kogusummas 20 000 krooni ja seinaplaatidega tekstiga „AASTA FASSAAD 2008. Projekt „Kodulinn kaunimaks” järgmisi korteriühistuid:
3.1.1.   Korteriühistu Rahu 28А



5 000 krooni
Korteriühistu esimees Ljudmila Semõkina



3.1.2.   Korteriühistu Kangelaste 24



5 000 krooni
Korteriühistu esimees Ljudmila Vorontsova



3.1.3.   Korteriühistu Kangelaste 44 



5 000 krooni
Korteriühistu esimees Tatjana Zaselskaya



3.1.4. Korteriühistu Puškini 53



5 000 krooni
Korteriühistu esimees Ljudmila Filina


4. Rakendussätted
4.1. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Käesolev korraldus jõustub seaduses sätestatud korras.

